
Parlamentul României
Camera Deputaţilor

	Comisia pentru apărare, ordine publică şi siguranţă naţională
	Comisia pentru muncă şi protecţie socială

	Nr.4c-15/644/11.10.2018
	Nr.4c-9/804


	
	Bucureşti, 28.02.2023
PL-x 515/2018



Către
BIROUL PERMANENT AL CAMEREI DEPUTAŢILOR

		
	Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr. 53/2018 pentru modificarea şi completarea Legii nr. 360/2002 privind statutul poliţistului, trimis Comisiei pentru apărare, ordine publică şi siguranţă naţională şi Comisiei pentru muncă şi protecţie socială spre dezbatere şi examinare în fond, în procedură de urgenţă, cu adresa nr. PL-x 515/2018 din 10 octombrie 2018.

	PREŞEDINTE,
	PREŞEDINTE,

	Laurenţiu-Dan LEOREANU
	Adrian SOLOMON

RAPORT COMUN
asupra proiectului de Lege privind aprobarea Ordonanţei de urgenţă a Guvernului nr. 53/2018 pentru modificarea şi completarea
Legii nr. 360/2002 privind Statutul poliţistului


În conformitate cu prevederile art. 95 şi art. 115 din Regulamentul Camerei Deputaţilor, republicat, cu modificările şi completările ulterioare, Comisia pentru apărare, ordine publică şi siguranţă naţională şi Comisia pentru muncă şi protecţie socială au fost sesizate, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 53/2018 pentru modificarea şi completarea Legii nr. 360/2002 privind Statutul poliţistului,trimis cu adresa nr. PL-x 515/2018 din 10 octombrie 2018.
Proiectul de lege are ca obiect de reglementare aprobarea Ordonanţei de urgenţă a Guvernului nr. 53/2018, prin care modifică şi se completează Legea nr. 360/2002. Principalele modificări se referă descentralizarea mecanismului de acordare a gradelor profesionale, reevaluarea celui privind încadrarea în funcţie a poliţiştilor la debutul în profesie, reevaluarea mecanismului de numire în funcţie a poliţistului pus la dispoziţie, reglementarea situaţiei poliţiştilor care ocupă o funcţie de demnitate publică ori cu rang de demnitar sau o funcţie la cabinetul demnitarului, instituirea unor măsuri pentru asigurarea asistenţei juridice a poliţistului aflat în anumite situaţii juridice.
Proiectul de lege a fost adoptat de Senat, în calitate de primă Cameră sesizată, în şedinţa din 8 octombrie 2018, în condiţiile art. 115 alin. (5) teza a III-a din Constituţia României, republicată.
La întocmirea prezentului raport comun, comisiile au avut în vedere:
· avizul favorabil al Consiliului Legislativ (nr. 626/27.06.2018);
· avizul favorabil al Consiliul Economic şi Social (nr. 3526/26.062018);
· avizul favorabil al Comisiei juridice, de disciplină şi imunităţi
(nr. 4c-13/845/06.11.2018);
· avizul favorabil al Comisiei pentru drepturile omului, culte şi problemele minorităţilor naţionale (nr. 4c-6/487/24.10.2018);
· avizul favorabil al Comisiei pentru administraţie publică şi amenajarea teritoriului (nr. 4C-7/453/23.10.2018); 
· avizul favorabil al Comisiei pentru buget, finanţe şi bănci 
(4c-2/683/30.10.2018);
· punctul de vedere al Guvernului (nr.471/21.01.2020).
Camera Deputaţilor este Cameră decizională, potrivit prevederilor art. 75 din Constituţia României şi ale art. 92 din Regulamentul Camerei Deputaţilor, republicat cu modificările şi completările ulterioare.
În conformitate cu prevederile Regulamentului Camerei Deputaţilor, republicat, cu modificările ulterioare, comisiile au dezbătut proiectul de lege în şedinţe separate. 
Membrii Comisiei pentru muncă şi protecţie socială au dezbătut proiectul de lege în şedinţa din 6 noiembrie 2018 şi au hotărât, cu majoritate de voturi (o abţinere), aprobarea proiectului de lege în forma prezentată de Senat.
La lucrările comisiei şi-au înregistrat prezenţa 20 deputaţi, din totalul de 23 membri ai comisiei.
La dezbateri a participat, în conformitate cu prevederile Regulamentului Camerei Deputaţilor, republicat, cu modificările şi completările ulterioare, domnul Adrian Petcu, Subsecretar de Stat în cadrul  Ministerul Afacerilor Interne.

La lucrările Comisiei pentru apărare, ordine publică şi siguranţă naţională din data de 28.02.2023, deputaţii şi-au înregistrat prezenţa conform listei de prezenţă.
În conformitate cu prevederile art. 56 şi 57 din Regulamentul Camerei Deputaţilor, republicat, cu modificările şi completările ulterioare, la dezbateri a participat domnul Adrian Petcu, Subsecretar de Stat în cadrul Ministerului Afacerilor Interne.
În urma finalizării dezbaterilor, membrii Comisiei pentru apărare, ordine publică şi siguranţă naţională, au hotărât, cu majoritate de voturi, să propună plenului Camerei Deputaţilor un raport de adoptare a Proiectului de Lege în forma adoptată de Senat.
Proiectul de Lege face parte din categoria legilor organice, conform prevederilor art. 73 din Constituţia României, republicată. 

	PREŞEDINTE,
Laurenţiu-Dan LEOREANU



	PREŞEDINTE,
Adrian SOLOMON




	SECRETAR,
Viorel SALAN
	SECRETAR,
Dan-Constantin ŞLINCU





	Întocmit,
Consilier parlamentar Mircea STAN
	Şef birou Lidia VLĂDESCU

